Skuadrat braktisin ndeshjet në shenjë proteste ndaj padrejtësive raciale 
Një numër ekipesh amerikane të basketobollit, bejsbollit dhe futbollit braktisën ndeshjet të mërkurën në përpjekje për të tërhequr vëmendjen mbi padrejtësitë ndaj afrikano-amerikanëve
Protestave kundër padrejtësive të perceptuara racore dhe brutalitetit të policisë pas një incidenti tjetër me armë zjarri nga policia të një afrikano-amerikani iu bashkuan edhe ekipet e Ligës Kombëtare të Futbollit amerikan të enjten, një ditë pasi lojtarët e ekipit të basketbollit “Milwaukee Bucks” vendosën të braktisnin ndeshjen çerekfinale të NBA-së (Shoqatës Kombëtare të Basketbollit). Ekipet e futbollit amerikan, “Green Bay Packers”, “Indianapolis Colts”, “New York Jets” dhe “The Washington Football” anuluan stërvitjet në përgjigje të goditjes me armë nga policia të afrikano-amerikanit Jacob Blake në Uiskonsin. Incidenti ndodhi tre muaj pas vdekjes nën arrest të afrikano-amerikanit George Floyd në Mineapolis që shkaktoi protesta mbarëkombëtare. Ekipi i futbollit amerikan nga Nju Jorku, “The Jets” nuk njoftoi menjëherë arsyet e anulimit të stërvitjes, ndërsa ekpi “Detroit Lions” tha se e anuloi stërvitjen "në përgjigje të qëllimit me armë nga policia të afrikano-amerikanit Jason Blake" dhe shtoi se, "Ne nuk do të heshtim". Në një postim të ekipit “The Packers” thuhet: "Mjaft. Është koha për ndryshim." Ekipi “The Colts” tha: "Ekipi do ta përdorë këtë ditëditën për të diskutuar dhe punuar drejt arritjes së një ndikimi të qëndrueshëm social dhe për të frymëzuar ndryshime në komunitetet tona". Trajneri i ekipit “The Washington Football”, Ron Rivera tha në një deklaratë se "lojtarët, trajnerët dhe stafi i futbollit do të takohen si një familje futbolli dhe ne do të vazhdojmë dialogun tonë të hapur për çështjet e racizmit dhe padrejtësive sociale në vendin tonë." Lojtarët e ekipit “Milwaukee Bucks” që luajnë në ligën amerikane të basketbollit, NBA (Shoqata Kombëtare e Basketbollit) vendosën të mos e zhvillojnë ndeshjen çerekfinale të planifikuar për të mërkurën në mbrëmje, në përpjekje për të tërhequr vëmendjen mbi padrejtësitë ndaj komunitetit afrikano-amerikan. Ekipi gjithashtu u bëri thirrje ligjvënësve që të bëjnë ndryshime domethënëse në departamentet e forcave të zbatimit të ligjit. Vendimi nxiti reagime të forta në të gjithë vendin dhe në fund të mbrëmjes u shtynë dy ndeshje të tjera basketbolli në kuadër të NBA-së u shtynë,tre ndeshje basketbolli për femra, tre ndeshje bejsbolli dhe pesë ndeshje të ligës së futbollit. Lojtarët theksuan se protesta kundër padrejtësive racore merr përparësi mbi nevojën për të luajtur një ndeshje sportive. Tenistja Naomi Osaka gjithashtu njoftoi se nuk do të luante në ndeshjen e saj gjysmëfinale të së enjtes në garën “Western & Southern Open”, dhe zyrtarët më vonë shtynë të gjitha lojërat e turneut për të enjten. Veprimi i ekipit “Milwaukee Bucks” erdhi si reagim indirekt ndaj ngjarjeve në qytetin Kenosha, rreth 60 kilometra larg, ku të dielën policia qëlloi afrikano-amerikanin Jacob Blake. Vendimi i lojtarëve për të mos luajtur u nxit nga pakënaqësitë lidhur me dhunën policore dhe pabarazisë racore në Shtetet e Bashkuara. thanë lojtarët përmes një deklarate. Ekipi bëri thirrje që oficerët e përfshirë në sulmin me armë ndaj zotit Blake të japin llogari për veprimet e tyre dhe që organi ligjvënës i Uiskonsinit të ndërmarrë veprime për të trajtuar "llogaridhënien nga ana e policisë, dhunën si dhe reformën në drejtësi". thanë lojtarët. Ylli i ekipit të “Los Angeles Lakers”, LeBron James, ndër lojtarët e profilit më të lartë në ligën amerikane të basketbollit, shkruante në Twitter: Në natën që vendosën të mos luajnë lojtarët e një ekipi të ligës së basketbollit për femra, “WNBA”,u ulënnë gjunjë dhe ngritën grushtat lartë në shenjë solidariteti. që u lexua nga basketbollistja Elizabeth Williamsreadin. Këshilltari i lartë i Shtëpisë së Bardhë dhe dhëndri i Presidentit amerikan Donald Trump, Jared Kushner, foli për veprimet e ndërmarra nga lojtarët e NBA-së, duke i thënë kanalit CNBC se ata janë "shumë me fat që janë në një pozitë financiare që u jep atyre mundësinë për të mos punuar një natë.” Më vonë në një intervistë me gazetën Politico, Kushner shtoi se "është gjë e mirë që ata po merren me këtë çështje, por unë do të doja që ata të fillojnë të lëvizin drejt zgjidhjeve konkrete dhe produktive." Ai tha se kishte në plan të telefononte yllin e ekipit “Los Angeles Laker”, LeBron James, për të biseduar mbi këtë çështje. Veprimet e së mërkurës nuk ishin aq të përhapura në ligën amerikane të bejsbollit. Tre ndeshjet që u shtynë ishin ato mes ekipeve Reds-Brewers, që ishte në plan të zhvillohej në Miluaki, Mariners-Padres në San Diego dhe Dodgers-Giants në San Francisko. Ylli i ekipit “Dodgers”, afrikano-amerikani Mookie Betts, tha se ishte i gatshëm të mos luante edhe nëse ekipi i tij do ta zhvillonte ndeshjen të mërkurën. Por shokët e ekipit e mbështetën. tha Betts. Afrikano-amerikani Dee Gordon, që luan për ekipin “Mariner” të qytetit të Siatëllit, thotë se i gjithë ekipi i tij mori vendim të mos luajë. , pohoi zoti Gordon. Ish-presidenti Barack Obama përshëndeti ekipin “Milwakee Bucks” "marrjen e një vendimi bazuar në atë që ata besojnë", si dhe trajnerin e ekipit të“Los Angeles Clippers”, Doc Rivers e të tjerët në NBA dhe WNBA tha zoti Obama. Të mërkurën u shënuan katër vjet nga vendimi i kapitenit të ekipit të futbollit amerikan "San Francisco 49ers", Colin Kaepernick për t’u gjunjëzuar gjatë ekzekutimit të himnit kombëtar para fillimit të ndeshjeve. Veprimi i tij tërhoqi vëmendjen e vendit. tha zoti Kaepernick pas ndeshjes së vitit 2016. Shoku i tij i skuadrës Eric Reid tha në javët që pasuan, se pasi kishte shqyrtuar çështjen dhe pas bisedës me një ish-lojtar që kishte shërbyer në ushtrinë amerikane, të dy vendosën të gjunjëzoheshin gjatë ekzekutimit të himnit si një formë proteste kundër padrejtësive racore. Lojtarë të tjerë të futbollit amerikan u bashkuan me këtë lëvizje. Por lidhur me këtë zhvillim ka patur kritika të ashpra nga ata që thonë se protestat që zhvillohen gjatë himnit kombëtar janë mosrespektim ndaj vendit dhe ushtrisë, përfshirë edhe nga Presidenti Donald Trump. Lojtarët kanë theksuar në mënyrë të përsëritur se veprimet e tyre kishin për qëllim të sensibilizonin publikun ndaj dhunës policore dhe pabarazisë racore. Disa atletë gjithashtu kanë vendosur të heqin dorë nga sporti për t’u përqëndruar në përpjekjet për reforma. Ylli i ligës amerikane të basketbollit për femra (WNBA), Maya Moore po kalon sezonin e dytë radhazi pa luajur, ndërsa është përqëndruar tek puna për reformimin e drejtësisë penale. Edhe Natasha Cloud nga ekipi i “Washington Mystics” hoqi dorë nga ndeshjet këtë sezon për t'u përqëndruar në punën për reforma sociale. Zonja Cloud postoi një fotografi të mërkurën në mbrëmje me koleget e saj të skuadrës “Mystics” në stadiumin ku ato kishin në plan të luanin. Ato kishin veshur bluza me mbishkrimin Jacob Blake dhe në anën e pasme kishin shtatë pika të kuqe. Zonja Cloud shkroi se ajo është krenare që shoqet e saj të skuadrës dhe atletë të tjerë po tha zonja Cloud. NBA, WNBA dhe MLS thanë se ndeshjet që nuk u luajtën të mërkurën do të luhen një ditë tjetër. Tre ndeshjet e bejsbollit që nuk u luajtën të mërkurën, do të zhvillohen të ejten.